Kinder Herinneringe…..wat kan jy onthou? | goeienuusloli
Ek lees graag Dr. Kevin Leman se boeke. Hy is 'n Christen, maar beslis nie eng godsdienstig nie / ortodoks in enige denominasie/ kerkleer nie.
Wat sy boeke uniek maak:
Baie goeie, eerlike staaltjies van die lewe
Mens kan dit nie neer sit nie
Gemaklike, alledaagse taal gebruik (vir die wat nie sielkunde geswot het nie)
Gee voorbeelde uit bekende akteurs / leiers se lewens
Die boek is vir enige iemand wat hom/haarself graag beter wil verstaan, en kom uit die basiese standpunt, dat alles wat jy doen en is vandag, gevorm word in jou kinderjare voor sewe jaar oud.
Hoekom jy presies soos jou ouers optree / presies die teenoorgestelde
Trauma, wat jy diep weg gebere het
Jou 'ongeskrewe reëlboek' : die wasgoed MOET sis of so wees ens.
Jou maat se 'themepark' …bv. hoekom is hy so aggresief? Hoekom is jy angstig, selfs as jy net vyf minute laat is?
Die boek het my lewe verander. Hoekom? Dit help mens om net dinge in perspektief te sien…sonder om vir berading te gaan.
Daar was trauma in my kleintyd met 'n pa wat manies depressief was en dikwels 'weg' was. (By die kliniek of net 'presentabsent' soos hul sê.) Ek kan bitter min onthou van sy fases, maar meer onlangs, toe my man begin ver weg werk van die huis af, het ek in histeria begin gaan. Vrees, angs, paranoia. (Vir al die sterk, uitgesorte lesers 😡 Daar is mense wat hulp nodig het, ek was een van hulle.)
Die kosbare ding is, mens is nooit klaar met die lewenspad nie, en mens kom nooit op 'n plek van selfvergenoegdheid nie.
Skielik, waar daar geen herringeringe was nie, onthou ek hoe klein, nietig, naar, nutteloos, hulpeloos ek gevoel het as my Pappie net weg is. Is dit enige wonder dat derduisende mense sukkel met 'n beeld van God die Vader? Want ons kyk na ons Pappas, van kleins af, en ervaar die Here dieselfde.
Die boek bly egter 'n lekker leesstuk vir al die ander mense wat nie probleme het nie 😛
Bestel by CUM ( Ek het hom op die rak gekry, maar nie vrylik beskikbaar nie….DIT IS DIE WAG WERD)
Kom sê jou sê…jy is welkom!
11 comments on "Kinder Herinneringe…..wat kan jy onthou?"
Junie 27, 2012
Ek onthou die snaakste simpel klein dingetjies, wat glad nie significant was nie.
Junie 28, 2012
Die Dokter leer in die boek, dat selfs 'insignificant' memories dalk juis ook indikasie gee tot jou gemoedstoestand vandag.
Ons hoef nie almal 'pakkies' rond te dra nie, party mense is net gelukkig!
Die boek help dan juis 'n eggenoot om jou dalk beter te verstaan, wat dalk net altyd in feëtjie land voort sweef…en glad nie opgewek kan raak oor enige iets nie?
Soos wat ek ouer word, begin sekere dinge ook by my opkom. Ek dink die lewe laat jou onthou wat jy kan, soos jy ouer word en dit kan hanteer, dalk?
Ek het vir jare seker maar effe die 'martelaar' rol gespeel, heeltyd opsoek na wat almal teen my gedoen het? (So iets?)
Die boek het my gehelp om op te hou krap, deur uit te wys, hoe ek, Loli aanmekaar gesit is, en hoekom ek sekere dinge 'verberg het' in my 'hartskamers', wat ek nou beter mee kan deel soos ek ouer word.
Lees dit, ek dare jou, dis nie boring of prekerig of 'weird' nie!
Ek onthou hoe ek in die sneeu gepiepie het.
MMMmmm, kom ons ontleed dit 😛
Ek spot, maar, baie interresant, die boek verduidelik OOk, juis hoekom die 'memory' vir jou sou uitstaan. Ek vat 'n kans, dalk 'n strepie rebellie…
Onthou is sommer net lekker…mmm, wonder of dit ook iets beteken 😆
Ek dink dit is goed om te onthou, en dit is veral lekker as jy op 'n punt tot die besef gekom het, dat ek 'n som is van die verlede se lag en trane. Jy hoef nie die lag te onthou en die trane te vergeet nie.
Dis 'diep' …I like that! (ek kan nie resist om by te las nou…
Psa 56:8 (56:9) U het my omswerwinge getel; hou my trane in u kruik; is hulle nie in u boek nie?
Without getting all 'depressed' and all …. ek wonder nou regtig oor hierdie bottel/kruik vol trane???
Vreemd hoe twee kinders se herinneringe kan verskil. Soms onthou my suster goed wat gebeur het en ek geen herinnering van het nie (ek is ouer as sy). Ander kere onthou ek weer goed wat sy behoort te onthou en dan doen sy nie.
Ja, ek sê jou…sulke insidente van onthou, en nie onthou, of anders onthou…word ook deur die Dr. bespreek…dit het als met jou eie ek, geboorterang, ens.te doen…en dit maak NIE dat wat jy onthou reg of verkeerd is nie, en vice versa nie….maar kan wel beinvloed hoe jul wesenlik verskil vandag. Hier's 'n voorbeeld: Ek kan vandag nog dit haat om laat te wees, omdat ek as ousus altyd almal moes reg kry, en daai 'jaag' ding by my het. Kleinboet, kan nie verstaan hoekom ek so gejaagd is nie, (maar hy het nooit daai 'verantwoordelikheid'/pressure gedra nie…en is vandag nog…laat, en boonop, meer relaxed! ) eenvoudige voorbeelde, maar kan huwelike, verhoudings en diesmeer red, verryk…of net lekker leesstof vir koueweer in die bed
This entry was posted on Junie 27, 2012 by Loli Pretorius in Lees dié boek and tagged beter, herrineringe, histeria, Kevin Leman, kinderjare, lewe, lewenspad, manies deppresief, memories, paranoia, probleme, reëlboek, trauma, verstaan.